Lav et referat af nedenstående tekst:

Tekst:
Hvis du har lagt mærke til flere politipatruljer, der har befundet sig omkring Dannebrogsgade fra klokken 9.45 og en time frem, er der ingen grund til at være bekymret. Nordjyllands Politi oplyser i en meddelelse tirsdag, at man har gennemført en større politiopgave, hvor man har anholdt en person. - Vores efterforskere var i Dannebrogsgade for at foretage en anholdelse af en person i forbindelse med en verserende bedragerisag. I den forbindelse opstod der lidt tumult, og derfor blev det nødvendigt at sende ekstra patruljer til stedet, siger Karsten Højrup Kristensen, vagtchef hos Nordjyllands Politi. Borgere, der har set patruljerne, behøver derfor ikke bekymre sig om, hvad der sker. - Der sker ikke mere. Politiopgaven på stedet er afsluttet, der er ro på og ingen grund til bekymring, siger Karsten Højrup Kristensen. Politiet oplyser desuden, at de ikke har flere kommentarer til den pågældende sag.

Referat:
Nordjyllands Politi har tirsdag formiddag gennemført en større operation i Dannebrogsgade i Aalborg i forbindelse med en bedragerisag.